
Des de l’últim diari de sessions s’han fet diferents reunions sobre el tema que ens han fet avançar significativament. Ha estat un periode dedicat a elaborar la proposta d’activitats del sector d’alumnes. Els passos que s’han seguit han estat els següents:

1. Elaboració d’una proposta d’activitats realitzada amb el suport de l’Agència de Salut Pública (Salut comunitària) i el SOD (servei d’orientació sobre drogues). Aquestes activitats tenen un caràcter transversal, és a dir, no solament han estat pensades per ser introduïdes des de la tutoria sinó també des de diferents àrees curriculars, amb l’objectiu d’implicar el màxim nombre de professorat i descarregar les hores de tutoria, tenint en compte les ambicions del programa.

2. Presentació de la proposta al professorat de secundària en reunió ordinària. Prèviament es va lliurar la documentació per poder preparar la reunió i, durant la trobada de l’equip, es van consensuar algunes de les activitats. No obstant, la proposta és completament oberta, és a dir, un document pensat per servir de base per a la discussió en àmbits més reduits (reunions de tutors, departaments, cicles). En aquests moments s’han fet ja modificacions i millores en el document base que estan enriquint molt la proposta.

3. Presentació, per part dels professors delegats del Pla de prevenció, de la proposta aprovada per l’equip de professorat als delegats d’alumnes (representants de cada nivell educatiu des de 1r ESO fins a 2n BTX). El document presentat a l’alumnat és una versió més senzilla i adaptada a cada nivell educatiu. L’objectiu és que l’alumnat faci una discussió paral·lela a la del professorat sobre la proposta d’activitats. Els delegats de cada nivell educatiu faran un debat entre ells amb el document i el consensuaran amb els tutors del seu nivell en una discussió conjunta. El resultat d’aquest debat haurà de ser el programa d’activitats de nivell definitiu.

Hem obert així un procediment de debat per nivells entre el professorat i l’alumnat amb el tema comú de la prevenció, però que en sí mateix és del màxim interès per tractar els problemes de l’adolescència. De fet, les activitats proposades als alumnes responen a les demandes que ells mateixos van fer el curs passat, és a dir, incorporar activitats que siguin diferents a les típiques sobre drogues i s’orientin més a un reforçament integral de la persona davant de les diferents circumstàncies i contextos on s’hagin de prendre decisions. 

Aquest curs no es podran aplicar totes les activitats del Pla, perquè encara estem en una fase de discusió, però si que es començaran a treballar algunes de les que ja han estat consensuades i es faran intervencions provisionals a càrrec del SOD (servei d’orientació sobre drogues) per cobrir els buits de les activitats que encara hem de acabar de consensuar.

A continuació us fem arribar el calendari de trobades fins a final de curs. És possible que alguna de les dates pugui canviar, en aquest cas us avisarem amb temps.

CALENDARI DE TROBADES

Dijous 16 de març a les 20:00 h. 

Reunió de delegats/des pares i mares

Dimecres 29 de març a les 20:00 h.

Reunió famílies 1r ESO (treball en grups amb 

coordinació de pares i mares delegats/des)

Dijous 6 d’abril a les 20:00 h.


Reunió famílies 2n ESO (treball en grups amb 

coordinació de pares i mares delegats/des)

Dijous 27 d’abril a les 20:00 h.

Reunió 2n cicle ESO (treball en grups amb 

coordinació de pares i mares delegats/des)

Dimecres 24 de maig a les 20:00 h.

Xerrada-conferència (tema concretat a partir 

de les demandes recollides a les sessions 

anteriors)

Mes de juny




Reunió dels tres sectors (alumnes, famílies i 

professors, amb data encara per determinar)

Documents adjunts

A l’arxiu adjunt trobareu la proposta provisional d’activitats que estem treballant professors i alumnes. Aquest document de debat és solament orientatiu, perquè -com ja hem apuntat- en aquests moments s’està modificant fruit del debat sobre el tema. Un cop s’hagi tancat, us farem arribar la proposta definitiva.
Actuacions previstes a curt termini

· Trobada amb els delegats/des de les famílies per preparar les trobades de pares i mares (veure calendari)
Atentament,

Coordinació Pla de prevenció

